রবীন্দ্রনাথ ঠাকুর
১৮৭৫ সালে মাত্র চোদ্দ বছর বয়সে রবীন্দ্রনাথের মাতৃবিয়োগ ঘটে। পিতা দেবেন্দ্রনাথ দেশভ্রমণের নেশায় বছরের অধিকাংশ সময় কলকাতার বাইরে অতিবাহিত করতেন। তাই ধনাঢ্য পরিবারের সন্তান হয়েও রবীন্দ্রনাথের ছেলেবেলা কেটেছিল ভৃত্যদের অনুশাসনে। শৈশবে রবীন্দ্রনাথ কলকাতার ওরিয়েন্টাল সেমিনারি, নর্ম্যাল স্কুল, বেঙ্গল অ্যাকাডেমি এবং সেন্ট জেভিয়ার্স কলেজিয়েট স্কুলে কিছুদিন করে পড়াশোনা করেছিলেন। কিন্তু বিদ্যালয়-শিক্ষায় অনাগ্রহী হওয়ায় বাড়িতেই গৃহশিক্ষক রেখে তাঁর শিক্ষার ব্যবস্থা করা হয়েছিল। ছেলেবেলায় জোড়াসাঁকোর বাড়িতে অথবা বোলপুর ও পানিহাটির বাগানবাড়িতে প্রাকৃতিক পরিবেশের মধ্যে ঘুরে বেড়াতে বেশি স্বচ্ছন্দবোধ করতেন রবীন্দ্রনাথ।
রাজশাহী লোকনাথ উচ্চ বিদ্যালয়
রাজশাহী শহরে শিক্ষা আন্দোলনের পথিকৃৎ, শিক্ষায় নিবেদিতপ্রাণ, সুপন্ডিত ও স্মরন্যযোগ্য ব্যাক্তিত্বের অধিকারী প্রয়াত গোষ্ট বিহারী মজুমদার রাজশাহী লোকনাথ ইংলিশ হাইস্কুল এর প্রধান শিক্ষকের দায়িত্ব পালন করেন ১৯৫০ সাল পর্যন্ত। ব্রিটিশ ও পাকিস্তান আমলের প্রথম অংশে রাজশাহীতে মাত্র একটি কলেজ ছিলো যার নাম রাজশাহী কলেজ। ফলে বাংলা ভাষা আন্দোলনে রাজশাহীর স্কুল ছাত্ররা সক্রিয় ভুমিকা পালন করে। যেহেতু রাজশাহী কলেজের কয়েক গজের মধ্যে রাজশাহী লোকনাথ স্কুলের অবস্থান সেহেতু রাজশাহী কলেজের ছাত্রদের দ্বারা এ স্কুলের ছাত্ররা সর্বাগ্রে প্রভাবিত হত। ফলে রাজশাহী লোকনাথ হাই স্কুলের ছাত্ররা ভাষা আন্দোলনে সক্রিয়ভাবে অংশ গ্রহনের সুযোগ পায়। ভাষা আন্দোলনে অংশ গ্রহনকারী লোকনাথ স্কুলের ছাত্রদের মধ্যে অন্যতম হলেন বিশিষ্ট ব্যবসায়ী এক সময়ের প্রগতিশীল রাজনীতিক জনাব মোশারফ হোসেন আকুঞ্জি।